**Din lumea insectelor**

*Babbba*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce împarţi tristeţe

în cuvinte de ocară,

când nu demult,

dragostea mea ţi-era febleţe,

şi nu o simplă hăituială?

Chiar de sunt mut şi îţi ascult

dojana ta nemeritată,

refuz să cred

că m-am schimbat atât de mult,

încât să mă priveşti ca pe-o insectă terminată.

Nu vezi ?... M-agăţ de tine

ca un păianjen de pânza lui ţesută

cu forţa disperării,

simţind că dacă nu se ţine bine,

hrana-i pe veci pierdută.

Şi după ce mă voi hrăni

cu dragostea ascunsă-n tine,

promit să nu mai simt durere:

Călugăriţa mea te voi lăsa să-mi fii

dar...după-mperechere.